మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
సాగర్ పరిక్రమ యాత్ర ఫేజ్-5ను ప్రారంభించిన కేంద్ర మత్స్య, పశుసంవర్ధక & పాడి పరిశ్రమ మంత్రి శ్రీ పర్షోత్తం రూపాలా
మత్స్యకారులు మరియు వాటాదారుల సమస్యలను పరిష్కరించడంతో పాటు వారి ఆర్థికాభివృద్ధి కోసం ఉద్దేశించబడిన సాగర్ పరిక్రమ యాత్ర
కేంద్ర మత్స్య, పశుసంవర్ధక మరియు పాడి పరిశ్రమ శాఖ మంత్రి శ్రీ పర్షోత్తం రూపాలా మహారాష్ట్రలోని రాయగఢ్లోని కరంజాలో సాగర్ పరిక్రమ యాత్ర ఫేజ్-5ను నిన్న ప్రారంభించారు. సాగర్ పరిక్రమ యాత్ర ఫేజ్-5 గేట్వే ఆఫ్ ఇండియా, కరంజా , మిర్కర్వాడ , దేవ్గాడ్ , మాల్వాన్, వాస్కో, మోర్ముగావ్, కెనకోనా  వంటి తీర ప్రాంతాల వైపు సాగుతుంది.
శ్రీ పర్షోత్తం రూపాలా తన ప్రసంగంలో..ప్రధానమంత్రి మత్స్య సంపద యోజన  పథకం మరియు నీలి విప్లవం యొక్క ఇతర కార్యకలాపాల ప్రాముఖ్యతను హైలైట్ చేశారు. మత్స్య ఉత్పత్తి మరియు ఉత్పాదకత  మరియు ఇన్ఫ్రా డెవలప్మెంట్, మార్కెటింగ్, ఎగుమతులు మరియు సంస్థాగత ఏర్పాట్లు మొదలైన వాటితో సహా దాని అనుబంధ కార్యకలాపాలపై దృష్టి సారించాలని ఆయన నొక్కి చెప్పారు. ఈ పథకాలపై అవగాహన కల్పించడంలో వాలంటీర్లకు సహకారం అందించాలని ఆయన అభ్యర్థించారు. తద్వారా లబ్ధిదారులు దాని ప్రయోజనాన్ని పొందవచ్చు. కరంజా లో జరిగిన కార్యక్రమంలో సుమారు 6000 మంది మత్స్యకారులు, చేపల పెంపకందారులు మరియు ఇతర ప్రముఖులు పాల్గొన్నారు. శ్రీ అభిలాక్ష్ లిఖి, ఐఏఎస్, ఓఎస్డి మాట్లాడుతూ భారత ప్రభుత్వం మత్స్య రంగానికి ఇస్తున్న ప్రాముఖ్యతను వివరించారు. మరియు మత్స్యశాఖకు ప్రత్యేక నిధులు కేటాయింపును వివరించారు. నీలి విప్లవం మరియు పిఎంఎంఎస్వై వంటి పథకాల కింద మహారాష్ట్రలో మంజూరైన ప్రాజెక్టుల గురించి ఆయన చర్చించారు.వీటిలో ఫిష్ హార్బర్ సెంటర్, ఫిష్ ల్యాండింగ్ సెంటర్ మొదలైనవాటికి రూ. 140 కోట్లు కేటాయింపు వంటివి ఉన్నాయి. సాగర్ పరిక్రమ కార్యక్రమానికి సహకరించిన కోస్ట్ గార్డ్కు మరియు మహారాష్ట్ర ప్రభుత్వానికి కృతజ్ఞతలు తెలిపారు.
ఈ కార్యక్రమానికి హాజరైన మత్స్యకారులు, లబ్ధిదారులతో కేంద్ర మత్స్య, పశుసంవర్ధక, పాడి పరిశ్రమల శాఖ మంత్రి శ్రీ పర్షోత్తం రూపాలా మరియు ఇతర ప్రముఖులు సంభాషించారు. అనేక మంది లబ్ధిదారులు తమ అనుభవాలను కేంద్ర మత్స్య, పశుసంవర్ధక & పాడిపరిశ్రమ శాఖ మంత్రి శ్రీ పర్షోత్తం రూపాలాతో పంచుకున్నారు మరియు వారి సమస్యలను హైలైట్ చేసారు. అలాగే మత్స్యకారులు మరియు మత్స్యకార సమాజ జీవితంలో పిఎంఎంఎస్వై పథకం అందించిన అద్భుతమైన సహకారాన్ని ప్రశంసించారు. అలాగే కెసిసి ప్రమోషన్ గురించి చర్చించారు. మహారాష్ట్రలోని కోస్టల్ జిల్లాలలో క్యాంపులు నిర్వహించామని, అక్కడ మత్స్యకారులు మరియు చేపల పెంపకందారులకు కెసిసి రిజిస్ట్రేషన్ & దాని ప్రయోజనాల గురించి అవగాహన కల్పించామని ఉత్సాహంగా జోడించారు. కిసాన్ క్రెడిట్ కార్డ్ మరియు క్యూఆర్ కోడ్ ఆధార్ కార్డ్/ఇ-శ్రమ్ కార్డ్ ఉన్న మత్స్యకారులు, చేపల పెంపకందారులు మరియు ఇతర వాటాదారుల వంటి లబ్ధిదారులను ఆయన సత్కరించారు. వివిధ లబ్ధిదారుల జాబితా క్రింది విధంగా ఉన్నాయి i) మత్స్యకారుల సన్మానం , ii) మత్స్యకారుల  ప్రాణాలను కాపాడిన మత్స్యకారుల సన్మానం కాంతిలాల్ పగ్ధరే, రాజు పాటిల్), iii) ఆధార్ కార్డ్ హేమంత్ పరశురామ్ కోలి, హర్షద్ సఖారామ్ కోలి, శంకర్ నారాయణ్ నఖవా), iv) ఈ-శ్రమ్ కార్డ్ లబ్ధిదారుల జాబితా , v) ఎఫ్ఐకెసిసి కార్డ్ జాబితా , vi) మత్స్యకారుల పరిహార జాబితా  ఉన్నారు.
సాగర్ పరిక్రమ భావనను పంచుకోవడం ద్వారా కేంద్ర మత్స్య, పశుసంవర్ధక మరియు పాడిపరిశ్రమ మంత్రి శ్రీ పర్షోత్తం రూపాలా ఈ క్రింది వాటిని హైలైట్ చేశారు: అవి i) పీపుల్ సెంట్రిక్ గవర్నెన్స్ మోడల్, ii) 1950 నుండి 2014 వరకు, మత్స్య రంగంలో పెట్టుబడి దాదాపు రూ. 3,681. కోట్లు. 2014 నుండి ప్రభుత్వం రూ. 20,500 కోట్లు బడ్జెట్తో పిఎంఎంఎస్వై వంటి పథకాలను ప్రవేశపెట్టింది. ఎఫ్ఐడిఎఫ్ బడ్జెట్ సుమారు రూ.8,000 కోట్లు, బ్లూ రెవల్యూషన్ బడ్జెట్ రూ. 3000 కోట్లు. సుమారు. రూ. 32,000 కోట్లు వాస్తవిక పరిస్థితులను అర్థం చేసుకోవడం ద్వారా మత్స్య రంగం అభివృద్ధికి మొత్తం పెట్టుబడి పెట్టబడింది. iii) నేడు, ప్రపంచ దేశాలన్నీ భారతదేశం వైపు పరిష్కారాల కోసం చూస్తున్నాయి మరియు మన ప్రభుత్వం ప్రజల సాధారణ విజ్ఞతను విశ్వసించడం వల్ల ఇది సాధ్యమైంది. iv) సమస్యలు మరియు ఆకాంక్షలను నిష్పక్షపాతంగా అంచనా వేయడానికి వివిధ వాటాదారులతో సంభాషించడంతో సహా దేశ ప్రగతిలో తెలివిగా పాల్గొనేలా వారిని ప్రోత్సహించారు. అలాగే, శాఖల వారీగా తీర ప్రాంతాల్లోని పీఎంఎంఎస్వై తదితర పథకాల పురోగతిని సమీక్షించారు. కెసిసి ప్రమోషన్ కోసం చేపల పెంపకందారులలో అవగాహన కల్పించడంపై ఆయన ప్రత్యేక దృష్టి సారించారు v) సముద్ర సంపదపై ఆబ్జెక్టివ్ మదింపు మరియు మత్స్య రంగంలో ఆర్థిక వ్యవస్థకు దాని సామర్థ్యంపై చర్చించారు.
ఈ కార్యక్రమంలో మహారాష్ట్ర అటవీ, సాంస్కృతిక వ్యవహారాలు, మత్స్యశాఖ మంత్రి శ్రీ సుధీర్ ముంగంటివార్, మహారాష్ట్ర పరిశ్రమల శాఖ మంత్రి శ్రీ ఉదయ్ సామంత్, డా. అతుల్ పట్నే,ఐఏఎస్, కార్యదర్శి , మహారాష్ట్ర ప్రభుత్వం, vi) డా. జె. బాలాజీ, ఐఏఎస్, జాయింట్ సెక్రటరీ , vii) డాక్టర్ సువర్ణచంద్రప్పగారి, చీఫ్ ఎగ్జిక్యూటివ్, ఎన్ఎఫ్డిబి, viii) డాక్టర్ ఎన్.ఎన్ మూర్తి, నేషనల్ ఫిషరీస్ డెవలప్మెంట్ బోర్డ్ పాల్గొన్నారు.
సాగర్ పరిక్రమ జర్నీ ఒక పరిణామాత్మకమైనది. ఇది సముద్ర తీరప్రాంతం మీదుగా మత్స్యకారులు, చేపల పెంపకందారులు మరియు సంబంధిత వాటాదారులందరితో సంఘీభావాన్ని ప్రదర్శిస్తూ ఊహించబడింది. ప్రధాన మంత్రి మత్స్య సంపద యోజన  మరియు కిసాన్ వంటి భారత ప్రభుత్వం అమలు చేస్తున్న వివిధ మత్స్య పథకాలు మరియు కార్యక్రమాల ద్వారా మత్స్యకారులు, ఇతర వాటాదారుల సమస్యలను పరిష్కరించడం మరియు వారి ఆర్థికాభివృద్ధిని సులభతరం చేయడం లక్ష్యంగా భారత ప్రభుత్వం చేపట్టిన చొరవ ఇది. క్రెడిట్ కార్డ్  సాగర్ పరిక్రమ దేశం యొక్క ఆహార భద్రత కోసం సముద్ర మత్స్య వనరుల వినియోగం, తీర ప్రాంత మత్స్యకారుల సంఘాల జీవనోపాధి మరియు సముద్ర పర్యావరణ వ్యవస్థల పరిరక్షణ మధ్య స్థిరమైన సమతుల్యతపై దృష్టి సారిస్తుంది. మత్స్యకార గ్రామాల అభివృద్ధి, పర్యావరణ వ్యవస్థ విధానం ద్వారా స్థిరమైన మరియు బాధ్యతాయుతమైన అభివృద్ధిని నిర్ధారించడానికి ఫిషింగ్ హార్బర్లు & ల్యాండింగ్ సెంటర్ల వంటి మౌలిక సదుపాయాలను మెరుగుపరచడం మరియు సృష్టించడం లక్ష్యాలుగా ఉన్నాయి.
"సాగర్ పరిక్రమ" మొదటి దశ కార్యక్రమం గుజరాత్లో నిర్వహించబడింది. ఇది 5 మార్చి 2022న మాండ్వి నుండి ప్రారంభించబడింది మరియు 6 మార్చి 2022న గుజరాత్లోని పోర్బందర్లో ముగిసింది. సాగర్ పరిక్రమ దశ-II కార్యక్రమం 2022 సెప్టెంబర్ 22న మంగ్రోల్ నుండి వెరావల్ వరకు ప్రారంభమై 23 సెప్టెంబర్ 2022న ముల్ ద్వారక వద్ద ముగిసింది. 3వ దశ "సాగర్ పరిక్రమ" కార్యక్రమం 19 ఫిబ్రవరి 2023న గుజరాత్లోని సూరత్లో ప్రారంభమైంది మరియు 21 ఫిబ్రవరి 2023న ముంబైలోని సాసన్ డాక్లో ముగిసింది. నాలుగో దశ కార్యక్రమం 17 మార్చి 2023న గోవాలోని మోర్ముగావ్ పోర్ట్ నుండి ప్రారంభమై 19 మార్చి 2023న మంగళూరులో ముగిసింది.
ఈ సాగర్ పరిక్రమ ప్రభావం మత్స్యకారులు మరియు మత్స్యకారుల జీవనోపాధిపై మరియు వాతావరణ మార్పు మరియు స్థిరమైన చేపల వేటతో సహా సమగ్ర అభివృద్ధిపై చాలా అధికంగా ఉంటుంది.
(